b"\n_START_ARTICLE_\nSenyoria d'Andusa\n_START_PARAGRAPH_\nEls Andusa foren una important fam\xc3\xadlia occitana dividida en diverses branques, que van sorgir de la senyoria d'Andusa._NEWLINE_El primer senyor conegut fou Fucault que vivia cap al 812. La senyoria pertany\xc3\xa9 al comtat de Tolosa. Cap a finals del segle IX va passar a Fucault (II) vescomte de Llemotges, de la fam\xc3\xadlia comtal tolosana. Despr\xc3\xa9s apareixen Pere d'Andusa, pare d'Adelaida, esposa de Roger I senyor de Foix, Bernat d'Andusa (titulat marqu\xc3\xa9s) i Almeradus d'Andusa._NEWLINE_El fill d'Almeradus, Bernat II Pelet, fou senyor abans del 1029 en qu\xc3\xa8 se suposa que va morir. El va seguir la seva nissaga i es varen crear diverses branques. Un germ\xc3\xa0 de Bernat II, Bermond, fou senyor de Sauve (+1054). La branca de Rocafuelh va sorgir el 1170. Tamb\xc3\xa9 va existir una branca de La Voute o La Voulte per\xc3\xb2 es va extingir a la segona generaci\xc3\xb3. El 1266 va ser incorporada a la corona i la fam\xc3\xadlia va continuar per la branca de La Voute de la que consten senyors de la fam\xc3\xadlia fins al 1441 en qu\xc3\xa8 va passar als comtes de Vilars."